Vasingtonia (D.C.)

Vasingtonia (sive Vasintonia)"Vasingtonia, Vasintonia"; vb. adiect. "Vasingtoniensis, Vasintoniensis": Ebbe Vilborg, Norstedts svensk-latinska ordbok, ed. 2a (2009)"Vasingtonium": Resumen de gramática latina: Apéndice al diccionario ilustrado latino-español español-latino (Palaestra Latina), 64. "Wassingtona": Annales academici. Cf. etiam . Insuper "Heroopolis":  est caput Civitatum Foederatarum Americae. Urbs cum districtu ColumbiaeIohannes Pianciani, In Historiam Mosaicum, (Neapoli: 1851); "Territorium Columbianum": Egger, Lexicon Recentis Latinitatis. "Columbia" est obsoletum vel poëticum Civitatum Foederatarum nomen."Washingtonium" et "Regio Columbiana" in documentis universitatis Howardianae, cf. "Universitas Howardiana Washingtonii in Regione Columbiana sita". omnino congruit, itaque nomina inter se libere mutantur. Subscriptio Actus domicilii ('Residence Act') die 16 Iulii 1790 districtum capitalem creavit, secundum Flumen Potomacum in Ora Orientali Civitatum Foederatarum situm, a civitatibus Virginia et Terra Mariae sectum. Ut a Constitutio Civitatum Foederatarum sinitur, districtus sub sola iurisdictione Congressionali patet, qua pro causa pars ullius civitatis non est.

Anno 1847, pars Virginiana quae ad meridiem Potomaci Fluminis stat Virginiae a Congressu reddita est.

Urbs Vasingtonia ex Georgio Washingtonio appellatur, primo Praeside Civitatum Foederatarum. Urbs a Districtu Columbiano ante annum 1871 secreta erat, rectionemque propriam habebat; districtus autem, hodie ab urbe omnino completus, a rectione municipali urbis Vasingtoniae gubernatur.

Vasingtoniae Civitatum Foederatarum rectionis sedes est, item sedes plerorum ministeriorum foederalium. Vasingtoniae est, etiam sedes Argentariae Mundanae, Aerarii Monetarii Internationalis, Ordinationis Civitatum Americanarum, altorum institutorum interpopularum. Vasingtonia item situs est monumentorum multorum et museorum, viatoribus praebitorum. Quamobrem cives Americani saepe urbem frequentissimam habent.

Incolae Districtús Columbiae numerus anno 2003 a Ministerio Censús aestimatus est 563 384, quo anno regio Vasingtoniae, quae pars Terrae Mariae, Virginiae, et Virginiae Occidentalis comprehendit, incolas super 4.7 decies centena milia habuit.

 Historia 
Australem capitis Civitatum Foederatarum locum ultimum Iacobus Madison, Alexander Hamiltonius, Thomas Jeffersonius, et Georgius Washingtonius anno 1790 compromissione condixerunt.

Forma prima "Urbis Foederatae" quadratum fuit, decem milia Anglica (16 chiliometra) in lateri quisque metans; 260 chiliometra quadratus est. Situs verus in Potomaco Fluvio a Praeside Georgio Vasingtonio ipso delectus est. Urbs Vasingtonia die 9 Septembris 1791 a Congressu publice nominatus est. Ob modestiam Praeses Vasingtonius ad illam numquam rettulit, eamque "Urbe Foederatam" nominavit.

Urbs a Carolo L'Enfante, olim militari architecto Francico in Exercitu Civitatum Foederatarum merente, descripta est. Initium Aedum Albarum, primae aedificationis novae, die 13 Octobris 1792 factum est.

Die 24 Augusti 1814, copiae Britannicae caput occupaverunt inter incursionem notabilissimam Belli anni 1812 ut ultio vastationis Toronti inter menses obtineant.

Praefectus urbis a die 2 Ianuarii 2007 Hadrianus M. Fenty, ab 2011 Vincentius C. Gray, et ex 2 Ianuarii 2015 Muriel Bowser est.

 Commeatus 
 Ferrivia Metropolitana Vasintoniensis

 Monumenta 
 Monumentum Nationale Martini Lutheri King Iunioris (2011)
 Monumentum Vasingtonianum

 Musea 
 Institutum Smithsonianum
 Newseum

 Artes athleticae in Vasingtonia 
Vasingtoniae domum habent turmae athleticae professionales in quinque ludis athleticis masculis participantes, feminisque duobus. Pediludio comprehenso, Vasingtonia est ex octo tantum urbibus in America quae turmas in quinque ludis athleticis maioribus habent.

Masculae artium athleticarum manus sunt:
 Washington Nationals : basipila
 Washington Wizards : canistriludium
 Washington Commanders : harpastum Americanum
 D.C. United : pediludium
 Washington Capitals : pilamalleus

Manus muliebres:
 Washington Mystics : canistriludium
 Washington Freedom : pediludium

 Hic sedem habent 
 Aerarium Monetarium Internationale
 Argentaria Mundana
 Bibliotheca Congressus Civitatum Foederatarum
 Systema aerarium foederale

 Urbes sororiae 
Vasingtoniae sunt duodecim iusta urbium sororiarum pacta. Quisque urbs infra perscripta est caput civitatis, Sunderlandia excepta, quae oppidum Washington, avitam familiae Georgii Vasingtonii domum, comprehendit.. Lutetia et Roma urbes consortes agnoscuntur ob earum eximia unius urbis sororiae consilia..
 Urbs Civitas Annus Bangkok Thailandia 1962, renovata 2002 Dakar Senegalia 1980, renovata 2006 Pecinum Sinae 1984, renovata 2004 Bruxellae Belgium 1985, renovata 2002 Athenae Graecia 2000 Lutetia Francia 2000, renovata 2005 Praetoria Africa Australis 2002, renovata 2008 Seulum Corea Meridiana 2006 Accra Gana 2006 Sunderlandia Britanniarum Regnum 2006 Roma Italia 2011 Ancyra Turcia 2011


 Notae 

 Bibliographia 
 Boorstin. 1988. Washington. Autrement. ISBN 2-86260-245-0.
 Burke, Ron, et Susan Burke. 2006. Washington, DC. Dorling Kindersley. ISBN 1-4053-1205-X.
 Corboz, André. 2003. Deux capitales françaises: Saint-Pétersbourg et Washington. Lutetiae: éditions Infolio. ISBN 2-88474-508-4.
 Ghorra-Gobin, Cynthia. Washington DC: capitale historique et métropole mondiale. Urbanisme 327.
 O'Leary, Ian. 2006. Washington, DC. Dorling Kindersley. ISBN 1-4053-1097-9.
 Pessey, Christian. 206. Washington. Lutetiae: Hachette. ISBN 2-01-240377-8.
 Peroncini, Colombo. 2003. Washington. Collection Espaces de rêve. Gründ. ISBN 2700025717.
 Pierson, Lorette. 2004. Washington D.C. (Guides de voyage Ulysse). Monte Regali. ISBN 978-2-89464-536-9.
 Ros Sales, ed. 2004. Time Out Washington, DC. Time Out Publishing. ISBN 1-904978-20-7.
 Sonne, Wolfgang. 2005. Representing the State: Capital City Planning in the Early Twentieth Century. Prestel Publishing. ISBN 3-7913-2898-0.
 Washington, DC. 1994. Encyclopædia Britannica. Ed. quinta decima. ISBN 085229591X.

 Flores Trianguli Foederalis

 Nexus externi 

!
Categoria:Capita